שו"ת רשב"ץ (תשב"ץ)/חלק ג/רמה
ענין רמה:

מה שהוקשה לך מאמר' ז"ל (שבת פ"ח ע"ב) ב' אלפי' קדמה תורה לעולם והיאך אפשר זה והלא קודם הבריא' אין כאן זמן.
דע כי יש מתרצים זה במאמר אחד להם ז"ל (ע"ז ט' ע"א) שאמרו שיתא אלפי שני הוי עלמא שני אלפי' תוהו.
שני אלפים תורה.
שני אלפים ימות המשיח ומתחילי' ב' אלפים תורה תמ"ח שנה קודם מעמד הר סיני ואז הי' אברהם בן נ"ב שנה והי' מגייר את האנשי' כמ"ש ואת הנפש אשר עשו בחרן.
א"כ אותם ב' אלפי' שנה הי' תוהו קדמה להם התורה.
כי מעת בריאת התור' עד שהי' אברהם בן נ"ב שנה שהיו ב' אלפים שנה שהי' תוהו וא"כ יפה אמרו שקדמה תור' ב' אלפים לבריאת העולם.
כי אותם.
ב' אלפים הי' תוהו אע"פ שהיתה שם בריאה כיון שלא היתה שם תורה עד שגייר אברהם האנשים ושרה הנשים.
אבל לפי דברי פיוט יום יצאה כלת עדני' לא יראה כן.
ושמא נאמר כי אע"פ שלא הי' זמן קודם הבריא' שנשאר בו אלפי' זהו לנו שהזמן שלנו הוא תחת הגלגל אבל זה למדנו מיום יום ויומו של הקב"ה אלף שנה ואותם שנים אינם מתנועת הגלגל אלא בשיעורו של הקב"ה שיהי' משער אלו הי' שם גלגל היו אלפי' שנים: